# 2. Contextualización curricular

# Eixos da proposta didáctica

Esta proposta didáctica está baseada nos eixos da materia "Tecnoloxía e Dixitalización" de 1º de ESO:

- Aplicación da resolución de problemas mediante unha aprendizaxe baseada no desenvolvemento de proxectos (ABP).
- Aplicación de estratexias de resolución de problemas, de planificación, de técnicas colaborativas e seguindo un proceso desde a ideación ata a resolución e avaliación do resultado.
- Incorporación das tecnoloxías dixitais nos procesos de aprendizaxe, na natureza interdisciplinaria propia da tecnoloxía.
- Colaboración na consecución dos ODS (Obxectivos de Desenvolvemento Sostible) e á súa conexión co mundo real. En concreto co ODS 7 (enerxía accesible e non contaminante) e o ODS 12 (produción e consumo responsables), potenciado pola reutilización de materiais nos proxectos.
- Fomento de actitudes como a creatividade, a cooperación, o desenvolvemento tecnolóxico sostible e o emprendemento.

# Contidos, obxectivos específicos e competencias clave

Este REA abrangue a Unidade 4 da programación modelo de PROENS da Consellería de Educación e ten os seguintes contidos curriculares:

Contidos | Bloque da materia
--- | ---
Estratexias, técnicas e marcos de resolución de problemas de electricidade en diferentes contextos e as súas fases. Estratexias de procura crítica de información eléctrica durante a investigación e a definición dos problemas expostos. Emprendemento, resiliencia, perseveranza e creatividade para abordar problemas eléctricos desde unha perspectiva interdisciplinaria. Desenvolvemento tecnolóxico: creatividade, innovación, investigación, obsolescencia e impacto social e ambiental. Tecnoloxía sostible. Valoración crítica da contribución da tecnoloxía á consecución dos Obxectivos de Desenvolvemento Sostible (ODS). | Bloque 1
Aplicacións CAD en 2D para a representación de esquemas, circuítos e planos sinxelos. Uso e manipulación de ferramentas básicas. Técnicas de mecanización de materiais na construción de obxectos e prototipos. Respecto das normas de seguridade e hixiene. | Bloque 2
Electricidade básica para a montaxe de circuítos físicos ou simulados. Montaxe e/ou simulación de circuítos sinxelos con operadores eléctricos: xeradores, elementos de manobra ou control e receptores. Compoñentes básicos e simboloxía. Deseño de sistemas que incorporen estruturas, mecanismos e circuítos eléctricos sinxelos para a resolución de problemas técnicos. Interpretación, deseño e aplicación en proxecto. | Bloque 3
Vocabulario técnico apropiado. Habilidades básicas de comunicación interpersoal. Pautas de conduta propias da contorna virtual, etiqueta dixital. Ferramentas dixitais para a elaboración de documentación técnica relativa a proxectos. Ferramentas de edición e creación de contidos: instalación, configuración e uso responsable. | Bloque 5

Os obxectivos da materia traballados especificamente no REA son:

Obxectivos | Descrición
--- | ---
OBX 1 | Buscar e seleccionar a información adecuada proveniente de diversas fontes, de maneira crítica e segura, aplicando procesos de investigación, métodos de análise de produtos e experimentando con ferramentas de simulación, para definir problemas tecnolóxicos e iniciar procesos de creación de solucións a partir da información obtida.
OBX 2 | Abordar problemas tecnolóxicos con autonomía e actitude creativa, aplicando coñecementos interdisciplinarios e traballando de forma cooperativa e colaborativa, para deseñar e planificar solucións a un problema ou necesidade de forma eficaz, innovadora e sostible.
OBX 3 | Aplicar de forma apropiada e segura distintas técnicas e coñecementos interdisciplinarios utilizando operadores, sistemas tecnolóxicos e ferramentas, tendo en conta a planificación e o deseño previo para construír ou fabricar solucións tecnolóxicas e sostibles que dean resposta a necesidades en diferentes contextos.
OBX 4 | Describir, representar e intercambiar ideas ou solucións a problemas tecnolóxicos ou dixitais, utilizando medios de representación, simboloxía e vocabulario axeitados, así como os instrumentos e os recursos dispoñibles, e valorando a utilidade das ferramentas dixitais para comunicar e difundir información e propostas.
OBX 6 | Comprender os fundamentos do funcionamento dos dispositivos e aplicacións habituais da súa contorna dixital de aprendizaxe, analizando os seus compoñentes e funcións e axustándoos ás súas necesidades para facer un uso máis eficiente e seguro destes e para detectar e resolver problemas técnicos sinxelos.

As competencias clave e os descritores operativos traballados son:

Competencias clave | Clave dos descritores operativos
--- | ---
Competencia en comunicación lingüística (CCL) | CCL1, CCL3,
Competencia plurilingüe (CP) | CP2
Competencia matemática, en ciencia, tecnoloxía e enxeñería (STEM) | STEM1, STEM2, STEM3, STEM4, STEM5
Competencia dixital (CD) CD5 | CD5
Competencia persoal, social e de aprender a aprender (CPSAA) | CPSAA1, CPSAA2, CPSAA3, CPSAA4, CPSAA5
Competencia emprendedora (CE) | CE1, CE1,
Competencia da conciencia e expresións culturais (CCEC) | CCEC3, CCEC4

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)